Joseph Stalin

Juzef Visarionovič Stalin (s tarusit : Ио́сиф Виссарио́нович Ста́лин, s tajyurjit : იოსებ ბესარიონის ძე სტალინი), illul ass n 18 duǧember 1878 deg tamdint n Gori di Tamnekda tarusit (di Jurjya n tura), yemut ass n 5 meɣres 1953 deg Musku [ 1 ] , d argaz uwanek seg imeqqranen asuvyati , d yiwen seg iwudam imdergen n umezruy n lqern wis 20 , d akerwa ameqqran maḍi n Tadukli tasuvyitit , d azamul n umennuɣ n ugdud asuvyati mgal Tanaẓit [ 2 ] .

Juzef Stalin d yiwen seg yimḍebbren yesɛan tazrirt tameqqrant ɣef umezruy n Teswatut tis 20.

Timẓi d Ussali ɣer Udabu

Stalin yekcem ɣer tbulčevikt (akabar azduklen) segmi yella d ilemẓi. Yettwaṭṭef, dɣa yettwanfa acḥal d abrid sɣur udabu n Tzar n Rrus.

Mi d-tella Tagrawla n Tuber 1917, Stalin yella d yiwen seg yimḍebbren imezwura rrif n Vladimir Lenin . Mi yemmut Lenin di 1924, Stalin yebda yessemɣar adabu- ines. Yesseɣli akk wid i s-yellan d ixṣimen s daxel n ukabar, am Leon Trotsky .

Seg Yilemẓi ɣer Tbulčevikt

Ioseb Jughashvili (isem-is n tidet) ilul di Jiyurjiya, mačči di Rrus. Yekker-d di twacult d taweɛrant. Deg yilemẓi-s, yekcem ɣer tesdawit n Usɣan akken ad yuɣal d lqes, maca yeǧǧa leqraya-s.

Yewwi-t uɣeǧǧaj n tsertit tagrawlawt. Yekcem ɣer ukabar n Tbulčevikt n Linin . Deg yimir-nni, yebda yettwassen s yisem n "Stalin", anamek-is "Argaz n Wuzzal". Yella yettnadi idrimen i ukabar s tkerḍa n lbankat yerna yettwaṭṭef u yettwanfa acḥal d tikkal ɣer Sibirya.

Assali ɣer Udabu

S deffir Tagrawla n 1917, Stalin yuɣal d Amaru Amatu n Ukabar Azduklan di 1922. Win yellan di tmuɣli n medden d amkan n tdeblant kan, maca Stalin yessemres-it s tigzi .

Yessebedd imdanen i t-iḍemnen di yimukan n taɣtest . Mi yemmut Lenin di 1924, yella-d umennuɣ ɣef adabu gar-as d Leon Trotsky . Stalin, s usemres n tdeblant - is d imsisan-innes, yerbeḥ mgal Trotsky . Yenfa-t seg Ukabar, syin seg Tdukli Tasuvyatit, yerna yesseɣli-t(yenɣa-t) di Mexique di 1940.

Asemguri d Usemazday

Stalin yebɣa ad yerra Tadukli Tasuvyatit d tanezmart tamgurit. Yebda "Iɣawasen n Xemsa n Yiseggasen". Ayagi, s tidet, yesnerna tamguri s tɣawla, maca s uɣmar n udabu deg yall aḥric n tadmsa, anect-a yexleq-d tazɣent tameqqrant deg tama niḍen ɣer ifellaḥen imi yettwakkes wakal, anect-a yegla-d ɣef umdya s tazɣent n laẓ ameqqran deg ukranya deg yiseggasen n 20 (ayen yettwassnen s "Holodomor").

D imellyan n yifellaḥen i yugin ad d-fken takerrazt-nsen ttwanɣan neɣ ttwaɛezlen ɣer yigurar n trusi (Gulag).

Stalin d Amesnabaḍ n Tdukli Tasuvyatit

Seg taggara n yiseggasen n 1920, Stalin yuɣal d netta i d amḍebber amezwaru n Tdukli Tasuvyatit. Yebda yessemras tasertit taɣrudant i yebnan ɣef tazdukla .

Ṭṭrad Amaḍlan Wis Sin

Deg 1939, Stalin istenya agatu n war-imenɣi d Lalman n Hitler . Maca, di 1941, Hitler yexdaɛ agatu-nni akk d Tdukli Tasuvyatit.

Stalin yeḍebber ɣef Tdukli Tasuvyatit deg waddad n ṭṭrad ameqqran. Ɣas akken xesren azal n 27 n melyan n tiɣtas , Iserdasen Isuvyatiyen wwḍen almi d Berlin yerna rebḥen Inaziyen di 1945. [ 3 ]

Aseqdec n Tmsulta Tasertant

isem "KGB" (Komitet Gosudarstvennoy Bezopasnosti) s yiman-is, ur d-yennulfa ara almi d useggas n 1954, s deffir lmut n Stalin.

Maca, d Stalin i yesbedden azadur i ɣef tebna tuddsa n tuggdi d taɣellit i yerran Tadukli Tasuvyatit d awanak n tmsulta. Tamsulta tasertant n Stalin tbeddel isem-is acḥal d tikkal, maca tuddsa i yettwassnen akk di tallit-is d NKVD (Народный комиссариат внутренних дел, romanized: Narodnyy komissariat vnutrennikh del ).

Wa amek i tt-yessexdem deg udabu -ines:

Seg wasmi yeṭṭef Stalin adabu, yebda yessexdem tamsulta n tnetla iwakken ad yesseɣli yal acengu n tsertit.

NKVD ur yelli ara d tamsulta kan, d netta i yeḍebbren ɣef "Gulag". D anagraw ameqqran n yigurar n trusi s uɣmar di Sibirya d yimukan nniḍen ibeɛden.

Melyan n yimdanen (ixṣimen n tsertit, imdanen n ddin, neɣ ula d wid i d-yefkan awennit ur neɛǧib ara adabu) ttwaɛezlen ɣer yikampun-agi. Ccɣel d lqeṛḥ, laẓ d usemmiḍ nɣan deg-sen melyan.

Iswi ameqqran n NKVD d asseɣli n tuggdi di tmetti. Stalin yebɣa yal aɣarman ad yettagad adabu.

S deffir Ṭṭrad Amaḍlan Wis Sin, tamsulta tasertant n Stalin (i yuɣalen MGB, uqbel ad tuɣal KGB) tebda taɣellit tameqqrant mgal Timura n Utaram, ladɣa Marikan. Ttnaɣen ad awin tinetliyin n yimrigen nniḍen, am lbumba tabelkamit.

S ddaw leɛnaya-s, Stalin yessexdem tamsulta tasertant (NKVD) am d afus-is n wuzzal. Tella d allal n udabu-ines amesnabaḍ iwakken ad isseɣli yal amennuɣ, ad yeḍmen aɣmar ameqqran ɣef uɣref, yerna ad yessenger yal yiwen i yettwalin d acengu.

Taggara n Tudert-is d Lwert

Seg taggara n ṭṭrad, Juzef Stalin yessebded iduba n tazdukla di Turuft n Usammer, ayen yebdan ṭṭrad assemmaḍ mgal Timura n Utaram.

Yemmut di 5 Meɣres 1953.

Stalin yettwaḥsab d yiwen seg yimdanen yesɛan tazrirt tameqqrant ɣef umezruy, maca daɣen d yiwen seg yimḍebbren i d-yeǧǧan lmut d lexṣara s imellyan. Kra ttwalin-t d asaḍ i yesnernan Tadukli Tasuvyatit yerbeḥen Inaziyen, ma d wiyaḍ ttwalin-t d amesnabaḍ ameqqran i yenɣan aɣref-is.

Tazmilt